Liv and Maddie

Liv and Maddie (prononco laŭ sistemo IFA [] aŭ simple , anglalingve por Liv kaj Maddie) estas usona situacia komedio kreita de John Beck kaj Ron Hart. Ĝi estis produktita de la firmao It's a Laugh Productions (prononco laŭ sistemo IFA []) kaj elsendita ĉe la televidkanalo Disney Channel inter la  kaj la . Elsendiĝis kvar sezonoj, entute 80 23-minutaj epizodoj.

La serio estas ĉefrolita de Dove Cameron, Joey Bragg, Tenzing Norgay Trainor, Kali Rocha, Benjamin King, kaj Lauren Lindsey Donzis.

 Enhava resumo 
La serio temas pri la 15-jaraĝaj identaj ĝemelaj fratinoj Liv kaj Maddie Rooney, kiuj laŭ karakteroj plej malsamas: Liv estas gaja, energiplena knabineca knabino kaj prezentas propran televidan programon, dum Maddie estas aktiva sportema knabeca knabino, aparte sukcesa en la lerneja basketbala teamo. Kiam Liv revenas hejmen de Holivudo komence de la seria scenaro, rapide videbliĝas konfrontaj tensioj inter ambaŭ fratinoj, aparte tiam kiam Liv iĝas tre populara en la mezlernejo de Maddie.

 Ĉefrolantoj 
 Dove Cameron kiel Liv kaj Maddie Rooney: du identaj ĝemelaj fratinoj.
 Joey Bragg kiel Joey Rooney: 14-jaraĝa frato de la ĝemeloj.
 Tenzing Norgay Trainor kiel Parker Rooney: 10-jaraĝa frato de la ĝemeloj.
 Kali Rocha kiel Karen Rooney: patrino de Liv, Maddie, Joey, kaj Parker.
 Benjamin King kiel Pete Rooney: patro de Liv, Maddie, Joey, kaj Parker. Li ne ĉeestis en la kvara sezono.
 Lauren Lindsey Donzis kiel Ruby: la 11-jaraĝa kuzo de la Rooney-infanoj kaj la filino de Dena kiu loĝas en Kalifornio. Ŝi estas pli juna ol Parker kaj planas sekvi la paŝojn de Liv iĝante aktorino mem. Ŝi aliĝas al la serio kiel seriokutimo en la kvara sezono.

 Eksteraj ligiloj 

  ()

Kategorio:Televidaj serioj de Disney Channel
Kategorio:Televidaj serioj pri familioj
Kategorio:Usonaj situaciaj komedioj
Kategorio:Fikciaj ĝemeloj
Kategorio:Televidaj programoj de Disney Channel